Oficialusis leidinys L 126 , 15/05/1987 p. 0020 - 0023

specialusis leidimas suomių kalba: skyrius 3 tomas 23 p. 0137

specialusis leidimas švedų kalba: skyrius 3 tomas 23 p. 0137



Komisijos sprendimas 1987 m. gegužės 8 d. pripažįstantis, kad Nyderlandų pateikta personalo medicininio patikrinimo sistema suteikia lygiavertes garantijas (87/266/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1964 m. birželio 26 d. Tarybos direktyvą 64/433/EEB dėl sveikatos problemų, turinčių įtakos Bendrijos vidaus prekybai šviežia mėsa [1] su paskutiniais pakeitimais, padarytais Direktyva 86/587/EEB [2], ypač į jos I priedo IV skyriaus 24 punktą, atsižvelgdama į 1971 m. vasario 15 d. Tarybos direktyvą 71/118/EEB dėl sveikatos problemų, turinčių įtakos prekybai šviežia paukštiena [3], su paskutiniais pakeitimais, padarytais Reglamentu (EEB) Nr. 3768/85 [4], ypač į jos I priedo III skyriaus 12 punktą, atsižvelgdama į 1976 m. gruodžio 21 d. Tarybos direktyvą 77/99/EEB dėl sveikatos problemų, turinčių įtakos prekiaujant Bendrijoje mėsos produktais [5] su paskutiniais pakeitimais, padarytais Reglamentu (EEB) Nr. 3768/85, ypač į jos A priedo II skyriaus 17 punktą, kadangi Direktyvos 64/433/EEB I priedo IV skyriaus 24 punkte, Direktyvos 71/118/EEB I priedo III skyriaus 12 punkte ir Direktyvos 77/99/EEB A priedo II skyriaus 17 punkte numatoma, kad Komisija minėtų direktyvų atitinkamai 16, 12a ir 19 straipsniuose nustatyta tvarka pripažįsta personalo medicininio patikrinimo sistemą, suteikiančią lygiavertes garantijas toms, kurios pagrįstos medicininio pažymėjimo kasmetiniu atnaujinimu; kadangi Nyderlandų valdžia 1986 m. spalio 20 d. ir 1987 m. vasario 13 d. laiškais bei 1987 m. kovo 25 d. pranešimu informavo Komisiją apie alternatyvią medicininio patikrinimo sistemą; kadangi Veterinarijos nuolatinio komiteto 1987 m. kovo 25 d. posėdyje patikrinus šią alternatyvią sistemą, pateiktą šio sprendimo priede, ji gali būti laikoma suteikiančia lygiavertes garantijas toms, kurios pagrįstos medicininio pažymėjimo kasmetiniu atnaujinimu; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Medicininio patikrinimo sistema prie šviežios mėsos, šviežios paukštienos ir mėsos produktų dirbančiam personalui, kurią siūlo Nyderlandai ir kuri pateikiama priede, pripažįstama suteikiančia lygiavertes garantijas toms, kurios pagrįstos medicininio pažymėjimo kasmetiniu atnaujinimu. 2 straipsnis Šis sprendimas skirtas valstybėms narėms. Priimta Briuselyje, 1987 m. gegužės 8 d. Komisijos vardu Frans Adriessen Pirmininko pavaduotojas [1] OL 121, 1964 7 29, p. 2012/64. [2] OL L 339, 1986 12 2, p. 26. [3] OL L 55, 1971 3 8, p. 23. [4] OL L 362, 1985 12 31, p. 8. [5] OL L 26, 1977 1 31, p. 85. -------------------------------------------------- PRIEDAS NYDERLANDŲ VALDŽIOS PATEIKTA ALTERNATYVI PERSONALO MEDICININIO PATIKRINIMO SISTEMA PRIE ŠVIEŽIOS MĖSOS, PAUKŠTIENOS IR MĖSOS PRODUKTŲ DIRBANTIEMS ARBA JUOS TVARKANTIEMS ASMENIMS A. Medicininis patikrinimas prieš įsidarbinant Kiekvieno asmens, kuris įdarbinamas dirbti prie mėsos, paukštienos ar mėsos produktų, sveikata privalo būti patikrinta. Minėtas patikrinimas yra būtina tokio įdarbinimo sąlyga. Sveikatos patikrinimą, kuriuo remiantis yra įvertinamas užkrėtimo per konkretų asmenį galimybė, turi sudaryti į medicininę bylą įtraukiama apklausos lapo formos anketa (žiūrėti E dalį), kurią įvertina gydytojas ir bendra gydytojo atliekama medicininė apžiūra. Jeigu konkretus gydytojas mano, kad tai yra reikalinga, tokį medicininį patikrinimą gali sudaryti keli tyrimai. B. (Kasmetinis) eilinis patikrinimas Kai konkreti sveikatos apsaugos tarnyba (aptarnaujanti įmonę) laiko būtina, ypač įtardama anketos E ir F dalyse išvardytas ligas, bet ne rečiau kaip kartą per metus, privalo patikrinti A dalyje minėto personalo sveikatą naudodamasi apklausos lapu (žiūrėti F dalį). Personalo užpildyta anketa pateikiama konkrečiai sveikatos apsaugos tarnybai. Atsakingas gydytojas turi šią deklaraciją pasirašyti, tuo pratęsdamas medicininę pažymą vieneriems metams. Jeigu gydytojas remdamasis anketa arba kita informacija mano, kad reikia atlikti tolimesnį medicininį įvertinimą, medicininę pažymą galima pratęsti tik gavus tokio įvertinimo rezultatus. Į tokį įvertinimą galima įtraukti įvairius tyrimus, jeigu atsakingas gydytojas mano, kad tai būtina. Jeigu gauti epidemiologiniai ar klinikiniai tyrimai patvirtina užkrėtimo riziką, sveikatos apsaugos tarnyba (aptarnaujanti įmonę) pasirūpina, kad asmenims, kurie yra galimas užkrato šaltinis, būtų neleidžiama dirbti prie šviežios mėsos, paukštienos ar mėsos produktų. C. Rekomendacijos higienos klausimais Bet kuris asmuo, dirbantis prie šviežios mėsos, paukštienos ar mėsos produktų privalo būti tinkamai apmokytas, ypač dėl jo/jos su maistu ir asmenine higiena susijusios atsakomybės. D. Tolesni komentarai Nors iki įdarbinimo išduota sveikatos pažyma nesuteikia absoliučios garantijos, kad konkretus asmuo nebus užkrato šaltinis, įdarbinimo pradžioje svarbu atkreipti dėmesį į esminius sveikatos apsaugos aspektus, tokius kaip bendra atsakomybė už higieną ir įsipareigojimas pranešti apie bet kokią užkrečiamą ligą įdarbinimo metu. Taigi, ypatingai svarbu, kad konkretus asmuo būtų pakankamai informuotas apie galimą savo, kaip ligos pernešėjo, vaidmenį. Eilinis medicininis prie šviežios mėsos, paukštienos ar mėsos produktų dirbančio personalo patikrinimas (paprastai atliekamas kasmet) daugelį metų atliekamas daugelyje šalių siekiant sumažinti riziką, kad patogeniniai mikroorganizmai per konkretų asmenį nepatektų vartotojui per mėsą, paukštieną ar mėsos produktus. Įvairiuose tarptautiniuose pasitarimuose buvo keliamas klausimas, ar tokie nustatyti patikrinimai, ypač išmatų tyrimai, privalo būti įtraukti į priemonių, apsaugančių vartotoją nuo užkrečiamų ligų, kurios gali plisti per netinkamai apdorotą mėsą, paukštieną ar mėsos produktus, sąrašą. Vis dažniau abejojama privalomų išmatų tyrimų, visų pirma ieškant patogeniškų žarnyno bakterijų, reikšmingumu. Iš aukščiau minėtų pasitarimų ataskaitų daroma išvada, kad nustatyti patikrinimai, ypač tiriant išmatų bandinius, jokiu reikšmingu būdu nepadeda užkirsti kelio užkrečiamoms ligoms, perduodamoms vartotojui per mėsą, paukštieną ar mėsos produktus; kitaip tariant daugiau nelaikoma, kad reguliarus personalo išmatų ir šlapimo tyrimas ieškant Salmonella ir Shigellae yra svarbus. Atliekami tik tokie tyrimai, kurie pateisinami epidemiologiniu ir klinikiniu požiūriu. E. Sveikatos pažymėjimas maisto pramonėje įsidarbinantiems asmenims (Šis pažymėjimas užpildomas gydytojo akivaizdoje) +++++ TIFF +++++ F. Maisto pramonėje įsidarbinančių asmenų sveikatos įvertinimas (Ši įvertinimo forma išsiunčiama (tinkamai užpildyta) įmonės sveikatos apsaugos tarnybai) +++++ TIFF +++++ --------------------------------------------------